# Banskobystrický samosprávny kraj

# STREDOSLOVENSKÉ OSVETOVÉ STREDISKO BANSKÁ BYSTRICA

# Obec Hronsek

**Vyhlásenie a propozície krajskej súťažnej prehliadky v speve ľudových piesní**

**Hronsecká lipová ratolesť - 32. ročník, KD Hronsek 29. mája 2021**

**Hronsecká lipová ratolesť** ( ďalej HLR ) je krajská výberová súťažná prehliadka detí v speve ľudových piesní. Sú vyhlásené dve kategórie podľa veku : **I. od 6 - 10 rokov (1.- 4. ročník ZŠ)    II. od 11 - 15 rokov (5.- 9. ročník ZŠ)**.   Na HLR postupujú speváci prostredníctvom konkurzu a najlepší speváci z regiónov Banskobystrického kraja priamo do finále v dvoch kategóriách, v ktorých sa udelí **zlaté, strieborné s bronzové pásmo**. V každej vekovej kategórii porota vyhlási **laureáta** **1. resp. 2. vekovej kategórie** HLR. Laureáti jednotlivých kategórií, budú v nasledujúcom ročníku HLR účinkovať  ako hostia; čiže už sa v nasledujúcom ročníku nezúčastnia konkurzu vo svojej kategórii. Výnimka je len z hľadiska veku - ak spevák v ďalšom roku postúpi do vekovo vyššej kategórie, môže sa prihlásiť a zúčastniť konkurzu. Finalistov na **Hronseckej lipovej ratolesti** bude sprevádzať ľudová hudba **Borievka** z Banskej Bystrice.

**KONKURZ súťažnej prehliadky – HLR (dištančná forma):**

Záujemcovia z banskobystrického regiónu a z regiónov v pôsobnosti regionálnych osvetových pracovísk BBSK si pripravia **nahrávku živého videozáznamu** na mobilný telefón bez hudobného sprievodu. Nahrávku doplnenú o svoje personálne údaje (meno, presná adresa, rok narodenia, škola - ročník, emailová adresa a kontaktný telefón) odošlú na emailovú adresu gaspar@sosbb.sk . Organizátori odporúčajú výber piesní, primerané veku speváka. Základným kritériom hodnotenia spevákov je predovšetkým intonácia – čistota a prirodzenosť hlasového prejavu, rytmus, presvedčivosť javiskového prejavu. Odporúča sa spievať piesne zo svojej folklórnej oblasti, ale akceptujú sa ľudové piesne aj z iných regiónov Slovenska.

*Spresnený postup formy prípravy nahrávky a dištančnej formy konkurzu bude na webstránke SOSBB publikovaný samostatne.*

**Video nahrávky je nutné zaslať do piatka 30. apríla 2021.**

Organizátor v spolupráci s porotou vyhotoví zápis a protokol o konkurze a následne oznámi výsledky (len postupujúcim) – emailom do 5 dní a  mená finalistov uvedie aj na internetovej stránke [www.sosbb.sk](http://www.sosbb.sk)

**FINÁLE súťažnej prehliadky – HLR:**

**Sobota 29. mája 2021** v Kultúrnom dome Hronsek, resp. prírodný amfiteáter v parku kaštieľa - generálka od 11.00 h, **súťaž o 16.00 h**, vyhodnotenie a oznámenie výsledkov o 19.00 h. (zmena termínu je vyhradená podľa aktuálnej epidemiologickej situácie.)

Prosíme riaditeľov a pedagógov základných škôl a vedúcich detských folklórnych súborov v regióne, aby informovali svojich žiakov o podujatí aj  o forme konkurzu. Bližšie informácie na internete: [www.sosbb.sk](http://www.sosbb.sk) a na č. tel. +421 940982682. V prípade, že niektoré osvetové pracovisko BBSK realizovalo nejakú formu regionálnej súťaže v speve ľudových piesní detí platí automatický postup víťazov na HLR – v obidvoch vekových kategóriách. Súčasne zašlú zvukový záznam (mp3) ich dvoch piesní na SOS Banská Bystrica **v termíne do 30. apríla 2020.**

Ing. Miroslav Ostrihoň, PhD. v. r. Tatiana Salajová , v. r.

 starosta obce Hronsek riaditeľka SOS